Estación do Carballiño

O Carballiño é unha estación de tren de Adif situada na vila do Carballiño, na provincia de Ourense. Ten servizos de longa e media distancia operados por Renfe. Cumpre tamén funcións loxísticas. Situación ferroviaria A estación atópase no punto quilométrico 279,177 da liña férrea de ancho ibérico que une Zamora e A Coruña a 396 metros de altitude, entre as estacións da Friela-Maside e Boborás. O tramo é de vía única e está sen electrificar. Historia A estación foi inaugurada o 1 de xullo de 1957 coa posta en marcha do tramo Ourense-O Carballiño da liña férrea que pretendía unir Zamora coa Coruña. A súa explotación inicial quedou a cargo de Renfe, que naceu en 1941. Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias. A estación O edificio para viaxeiros é un amplo edificio de planta rectangular formado por dous pisos. Ten a particularidade de posuír unha torre de tres pisos nun dos seus laterais. A fachada conta tamén cun pequeno frontón no que se incrusta un reloxo de agulla. Ten dúas plataformas, unha lateral e outra central, ás que acceden tres vías (vía 3 plataforma lateral, vía 1 e 2, plataforma central). Outras cinco vías máis numeradas como vías 4, 6, 8, 10 e 12 completan as instalacións. As dúas últimas son vías mortas que dan acceso a un peirao de carga cuberto. Os cambios de plataforma realízanse a nivel. Servizos ferroviarios Longa distancia Actualizados a 20 de xuño de 2016. Media distancia Actualizado a 20 de xuño de 2016. Notas Véxase tamén Ligazóns externas Información na web de Adif